open-index/open-wikipedia-markdown huggingface dataset:
Arachnida

**Arachnida** (-orum, *n.pl.*, Graece ἀράχνη 'aranea') sunt classis animalium invertebratorum cruribus articulatis praeditorum in subphylo Cheliceratis circumscriptorum. Omnibus arachnidis sunt octo crura, sed anterius crurum par in nonnullis speciebus viscus sensorum factum est, cum in aliis speciebus aliae appendices tam magnae fiunt ut par crurum additorum videri possunt. Studium de arachnida arachnologia appellatur.

Paene omnia arachnida exstantia sunt terrestria; nonnulla autem naturalia aquae dulcis circumiecta habitant, etiam zona pelagica excepta, circumiecta maritima. Plus quam 100&thinsp;000 specierum nominatarum descriptae sunt, inter quas araneae, scorpiones, opiliones, parasitiformes, acariformes (et opilioacariformes), ac solifugae.

## Notae
## Bibliographia
*Brusca, R. C., et G. J. Brusca. 1990. *Invertebrates.* Sunderland, Massachusettae: Sinauer Associates.
*Dunlop, Jason A., David Penney, Denise Jekel. 2014. "A summary list of fossil spiders and their relatives". In: *World Spider Catalog*. Natural History Museum Bern
*Latreille, P. A. 1829. Les Crustacés, les Arachnides et les Insectes, distribués en familles naturelles. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. 2nd edn. Vol. 4 584 pp.
*Pearse, V., J. Pearse, M. Buchsbaum, et R. Buchsbaum. 1987. *Living Invertebrates.* Palo Alto Californiae: Blackwell Scientific Publications.

## Nexus externi
Categoria:Arachnologia
!
Categoria:Taxa Cuvier
Categoria:Taxa 1812
Categoria:Classes animalium
Titinus

[thumb|Taberna "Tintin" [Londinium|Londini ubi libri de Titino veneunt.]]
**Titinus** est persona commenticia librorum nubeculatorum *De Titini et Miluli facinoribus* ab Hergé factorum. Titinus iuvenis cum Milulo cane in omnes regiones terrae multa itinera facit. Plerisque horum librorum insunt etiam investigatores nomine *Clodius* et *Claudius*. 

Hactenus duo libri a Caelesti Eichenseer in Latinum sermonem conversi apud domum editoriam *ELI/CASTERMANN* editi sunt:

* *De Insula Nigra*, 1987. (''L'Île Noire*, narratio sine coloribus annis 1937-1938 edita; editio prima colorata, 1943; editio secunda et quidem hodierna, 1965);
* *De Sigaris pharaonis*, 1990. (*Les Cigares du pharaon''; narratio sine coloribus inter annos 1932-1934 edita; editio colorata, 1955).

* Caelestis Eichenseer
* Libri Latine redditi

## Nexus externi 
* Site officiel
* Le Monde de Tintin
* Tintin report-fer
* Portail québécois du monde de Tintin
* Pastiches et parodies de Tintin
* Intertintin : Tintin - Kuifje : publications par pays.

Categoria:Libri picti
Categoria:Personae ficticiae
Categoria:Hergé
Antium (discretiva)

**Antium** haec dissimilia significat:

* **Antium  (Langobardia)**, vide: *Actia*, municipium Italiae.
* **Antium (Latium)**: urbs Italiae.
* **Antium (Liguria)** apud Framuram: municipium Italiae,
* **Antium (Lucania)**: municipium Italiae.
* **Antium (Francia)** (Francogallice: *Anse*) sive **Ansa (Francia)** sive **Assa Paulina**: urbs Franciae

## Notae
Caupona Anglica

[thumb|Eagle and Child, caupona [Oxonia|Oxoniensis, ubi C. S. Lewis et J. R. R. Tolkien ut de suis operibus disputarent conveniebant.]]
[thumb|*The Ale-House Door* ('Ostium Domus Cerevisiae'). [Pictura a Henrico Singleton circa 1790 facta.]]
**Caupona Anglica** (Anglice *public house,* breviter *pub*) est caupona vel cerevisiaria Britannica, ubi cervisia, vinum, aliique potus praebentur ac saepe parvi cibi emi possunt. Sui generis sed domuum publicarum in Hibernia similes sunt. Etiam in aliis regionibus cauponae modo Britannico inveniri possunt, in primis in oppidis maioribus.

Domus publicae  tales saepe insigne habent velut domini medii aevi. Quae insignia saepe sententias vel verba scutaria habent quorum aliqua Latine scripta sunt. Cauponae liberae quae dicuntur domus sunt quarum caupones liberi sunt in eligendis societatibus: illis tantummodo ad libitum cerevisiam vendere solent. 

## Insignia cum verbis scutariis latinis 

Fasciculus:PubSignTriumph.jpg|"Fides invicta triumphant" - Camdeni Londinii
Fasciculus:Concordia.JPG|"Concordia parvae res crescunt" - Grenovici
Fasciculus:DevonshArms.jpg|"Cavendo tutus" - Camdeni Londinii
Fasciculus:Quinn's, Kentish Town (pub sign).jpg|"Quo sursum volo videre" - Camdeni Londinii

* Taberna (commercium)

## Nexus externus 
* index domuum publicarum Britannicarum (Anglice)

Categoria:Britannia
Categoria:Societas hominum
-
Bilitio

thumb|250 px|Fines Bilitionis

**Bilitio** sive **Bilitio castrum** (Italiane: *Bellinzona*) est urbs Helvetica et pagi Ticinensis caput. Mense Decembri 2016 numerus incolarum 18&thinsp;347 fuit.

## De rebus historicis 
Bilitio est urbs antiqua, de qua Gregorius Turonensis de bello inter Langobardos et Francos referens, anno 590 scripsit: "Olo autem dux ad Bilitionem huius urbis castrum, in campis situm Caninis, inportunae accedens, iaculo sub papilla sauciatus, cecidit et mortuus est."

Medio aevo, dissoluto regno Francorum, Bilitio episcopo Novocomensi cessit. Sed saeculo XIV longinquae contentiones ortae sunt cum Mediolanensibus, qui anno 1340 victoriam reportaverunt. Anno 1500, Helvetii Bilitionem ceperunt; postea Bilitio semper ad confoederationem Helveticam pertinuit.

## De natura loci 
Bilitio Alpibus subiecta est; propter loci naturam aer ventosus est.

## Aedificia notabilia 
Urbs tribus castellis colli impositis praeclara est, quae sunt Castelgrande, Castello di Montebello, Castello di Sasso Corbaro. Quae castella, urbs vetus et moenia eius anno 2000 ab UNESCO patrimonium totius mundi declarata sunt.

## Notae 
## Nexus externi 
* 
* Nexus publicus urbis
* Textus Gregorii Turonensis

[[Fasciculus:Castelli.JPG|thumb|left|Castello di Montebello] et (supra) Castello di Sasso Corbaro]]

Categoria:Urbes Helvetiae
Silva recordationis

thumb|250px|Silva recordationis
**Silva recordationis** (Hispanice *Bosque del Recuerdo*), antea ut **silva absentium** (*Bosque de los Ausentes*) nota, est monumentum exactum ut 191 victimae oppugnationum in 11 Martii 2004 in hamaxostichis in Matrito, Hispaniae, atque vigil copiarum praecipuarum qui casus est 3 Aprilis eodem anno cum 7 homicidae missilia dirumpentia exploserunt et sibi et aliis mortem consciscentes celebrentur. Hoc in monumento sunt 192 arbores (una pro omni morte), 22 olivae, et 170 cypressi.

## Nexus externi
* Picturae monumenti

## Notae
Categoria:Historia Hispaniae
Categoria:Matritum
Categoria:Tromocratia
Audi

thumb|200px|Audi-logo
thumb|250px|Autocineta Audi
**Audi** (indecl.) est officina autocinetorum faciendorum Theodisca. Condita est Cygneae anno 1899 Augusto Horch fratrique eius, a quorum nomine gentili nomen officinae derivatum est. Nam fratribus vehementer dissentientibus officinae divisae pars altera nomen prius "Horch", quod Latine verbum *Audi!* significat, retinuit, cum dominus alterius partis nomen suum Latine reddidit. Symbolum quattuor anulorum significat officinas quibuscum haec officina coniuncta est anno 1932.

## Nexus externus 
* New Audi presentation

Categoria:Autocineta
Categoria:Signa mercatoria
UNC

**UNC** potest esse:
* *Unitarum nationum coetus*, alia conversio nominis **Nationum Unitarum**, in *Lexico recentis Latinitatis* data
***Universitas Nicolai Copernici**
* **Universitas Carolinae Septentrionalis**
* **Universitas Nationalis Cordubensis**
* ***Uniform Naming Convention***
Ius gentium antiquum

saeculo tertio a.C.n. ex iure civili crescebat, cum appareret hominibus foedera pangentibus iuris quodam fundamento communi opus esse secundum ius naturale. Itaque ius gentium praecipue valebat apud mercatores mare Tyrrhenum transeuntes. Praetor peregrinus ex anno 242 a.C.n. de causis cum peregrinis actis iudicabat. Constitutione Antoniniana anno 212 p.C.n. edicta ius civile ad homines cunctos sub imperio Romano viventos attinebat, qua re iure gentium non iam opus erat.

Iustinianus I apud *Institutiones* quae a Gaio editae sunt, iure Romanum;
* Quod vero naturalis ratio inter omnes homines constituit, id apud omnes homines constituit, id apud omnes populos peraeque custoditur, vocaturque ius genium." (Liber I, II, sec 1)

Ius gentium huius aetatis potius modum agendi inter nationes describit. Principium sumpsit a libro Hugonis Grotii "*De iure belli ac pacis*" scriptum. Et Samuel Pufendorf "*De iure naturae et gentium*" scripsit. Inter varios fontes huius iuris maxime valet Chartam Nationum Consociatae, de quo Ioannes Kelsen liberem "Lex Consociationis Nationum" (anglice: *The Law of United Nations*) scripsit anno 1950. De litibus, ad quas solvendas ius gentium adhibendum est, iudicat Tribunal Internationale. Etiam Consilium Europae decretum est anno 1949 ad regnum iuris gentium. Et origo facta est "Iuris populorum" (anglice: *The Law of Peoples*) Iohannes Rawls anno 1999.

* Ius Romanum - Codex Iustinianus
* Ius naturale - Ius internationale
* Ius - Ius civile
* Internationalis iurum humanorum lex

Categoria:Ius
Categoria:Ius internationale
Luganum

thumb|270 px|Lugani collocatio

**Luganum**, **Lucanum** seu **Iunianum** (Italiane *Lugano*) est urbs Helvetica circiter 69&thinsp;000 incolarum, maxima pagi Ticini, id quod ad incolas et oeconomicas res pertinet. Luganum est enim urbs commerciis atque multis argentariis affluens. Quotidie multi homines e propinqua Italia in Luganum veniunt ad operam dandum. Lugani universitas est ubi discipuli iurisprudentiae, oeconomiae, et informaticae studere possunt. Lugani tamen etiam aleatorium est.
thumb|upright=0.7|left|Lugani lacus.

## Naturalia 
Urbs homonymo lacui, qui etiam Ceresium vocari potest, adiacens duobus collibus subiecta est. Hi Mons Sancti Salvatoris et Mons Bre appellantur. Hieme propter lacum aer temperatus est, contra aestates calidae sunt.

Urbs ad orientem versus limini cum Italia adiacet, accurate media urbs abest a limite inter Helvetiam et Italiam chilometrum quinque.

## Historia 
Aevo Medio Mediolanum cum Novo Como de Lugano contendere Mediolanenses circiter saeculum quartum decimum vicerunt. Anno 1512, Helvetii Luganum ceperunt. Postea Luganum semper ad Helvetiam pertinuit.
 
Anno 2004 octo municipia viciniores et anno 2007 alios tres se ad Luganum iunxerunt.

## Mirabilia 
Mense Iunio Lugani clara seriem concentuum appellata Marthae Argerich Propositum (*The Martha Argerich Project*) audire potest.
thumb|upright=0.8|Forum magnum Lugani, quod Piazza Riforma appellatur.

## Clari cives 
* Romanus Amerio, theologus (ibidem mortuus)
* Iulianus Bignasca, vir publicus
* Fulvius Pelli, vir publicus
* Daniel Finzi Pasca, histrio, artifex scaenicus et moderator theatralis
* Carolus Cattaneo, philosophus
* Georgius Strehler, director theatralis
* Iosephus Prezzolini, scriptor
* Guido Rivoir, pastor reformatus
* Victorius Ghidella, machinator

## Ecclesia Catholica 
Ab anno 1970 in Lugano sedes episcopi pagi Ticinensi collocatur. Ecclesia cathedralis Sancto Laurentio dicata est. Praesens episcopus est Valerius Lazzeri, episcopus emeritus est Petrus Iacobus Grampa.

## Nexus externus 
* Lugani pagina interretialis
* Lugano Monte Brè
* 

## Notae 

Categoria:Loci aleatorii
Categoria:Loci otiosi
Constitutum Constantini

thumb|300px|Silverster papa ad laevam et Caesar Constantinus ad dexteram
**Constitutum Constantini** sive *Donatio Constantini ad Silvestrem I papam* nomen donationis est quam Constantinus I ecclesiae catholicae papa Silvestri tertio die Aprilis anno 315 vel 317 factus esse ferebatur. Aetate Caroli Magni litterae Constantini inventae sunt quas Constantinum ad papam scripsisse dicitur. In litteris ad determinandum tempus duo consules nominanter quorum unus quidem anno 315, alius autem 317 regnavit. Constantinus ecclesiae dabat secundum litteras imperium Romanum occidentale et dignitatem Augusti. Saeculis sequentibus hoc documentum fundamentum ecclesiae erat quae cum rectoribus Imperii Romani Sacri et Constantinopolitani de potestate saeculari certabatur.

Constitutum Constantini etiam pars Corpus iuris canonici fiebat.

Id constitutum falsum esse anno 1433 episcopus Nicolaus Cusanus methodo philologico et anno 1440 Laurentius Vallensis (opere suo *De falso credita et ementita Constantini donatione*) Papae secretarius analysi historica demonstraverunt. 

*Dicio Pontificia

## Fons 
Symbola in diurnario generali Francofordensi die 25 Iulii 2006 a Professore Doctore Alexandro Demandt scripto, qui lingua Germanica inscriptus est *"Constantin in Geschichte und Legende"* quod lingua Latina reddatur: Constantinus in historia et fabulis.

## Nexus externi 
* Textus Constituti Constantini
* Constitutum Constantini Bibliotheca Augustana

Categoria:Ecclesia Catholica
Categoria:Medium aevum
Categoria:Imperium Romanum
Brixino

thumb|Aspectus
**Brixino**  vel **Brixina**

## Nomen 
Nomen "Brixino" non confundendum est cum nomine oppidi in Tyrolo septentrionali quod Germanice etiam *Brixen (im Tale)* id est Brixia vallis appellatur. Haec omnia nomina oppidi vulgo *Brixen* appellati hic invenis Brixia, Brixa, Brixanerium, Brixina, Bavarica (scilicet Brixia?), Brixnia Norica, Brexiona, Brexia. Non dicitur utrum de oppido Tirolis septentrionalis an meridionalis agatur.

## Geographia 
Urbs est vicina Bauzano et ad Hisarcum iacet.

* Vallis Hisara

## Sermones 
Magna pars hominum ibi Lingua Theodisca, quamquam multi etiam Italice ac Dolomiane loquuntur accurate:

## Aedificia egregia 
* Dioecesanum museum in episcopi palatio.

## Ecclesia Catholica Romana 
Brixino, cum Bauzano, sedes episcopalis Ecclesiae Catholicae Romanae, cuius nomen sedis episcopalis Dioecesis Bauzanensis-Brixinensis est. Praesens episcopus est Ivus Muser.

## Fractiones, vici et loci in municipio 
### Fractiones 
* *Albes-Albeins*, 
* *Elvas*, 
* *Eores-Afers*, 
* *La Mara-Mahr*, 
* *Millan/Milland*,
* *Monteponente-Pfeffersberg*, 
* ''Sant'Andrea-St. Andrä*, 
* *Sarnes-Sarns*.

## Municipia finitima 
* Lusina,
* Nouces-Scouvis, 
* Turris Vallis, 
* Vallis Nassicae,
* Varna,
* Velturnum.

* Tridentinum-Athesia Superior/Tirolis Meridionalis (*regio*),
* Libera Provincia Bauzanensis seu Athesia Superior/Tirolis Meridionalis (*provincia* ac *terra*),
* Vallis Hisara (*communitas comprehensorialis*),
* Bauzanum (*urbs''),
* Urbes Italiae.

## Nexus externi 
* Situs publicus  

## Pinacotheca 

Imago:Cartina Comune BZ Bressanone.png|Collocatio finium municipii in Libera Provincia Bauzanensi.
|Municipia Communitatis Comprehensorialis.
Imago:Brixen Dom Mariä Himmelfahrt (BD 14187 3 05-2015).jpg|Despectus in urbem.

## Notae
Iacobus Maior (apostolus)

thumb|Sanctus Iacobus in Codice Calixtino pictus
**Iacobus**, qui dicitur **Maior**, fuit apostolus Iesu Christi, frater Sancti Ioannis, filius Zebedaei et testis, cum fratre Sanctoque Petro, praecipuorum Iesu miraculorum. Nomen *Maioris* distinctionem aetatis significat inter eum et fratrem Iesu, filium Alphaei. Comitatus est Iesum in monte Transfigurationis atque in horto Gethsemani. Primus habetur apostolorum martyrium passus esse, cum anno 44 sub Herode rege occisus esset. Celebratur ab ecclesiis Catholica et Anglica die 25 Iulii; maxime autem colitur Compostellae, in Hispania, ubi ecclesia stat, situs peregrinationum Aevo Medio eius nomini dicatus.

* Militia Sancti Iacobi

## Nexus externi 
Categoria:Nati saeculo 1 a.C.n. aut 1
Categoria:Mortui 44
Categoria:Apostoli
Categoria:Sancti militares
Cardinalis

[thumb|Chorales Cardinalium vestes ([Gualtherius Kasper et Godfredus Danneels)]]
**Cardinalis** Sanctae Romanae Ecclesiae est elector et praecipuus Romani Pontificis consultor. Cardinales, primum sacerdotes dioecesis Romae, hodie praesertim sunt episcopi maximarum mundi sedum sive ministri Romanae Curiae. Cardinales nominantur "Cardinales Episcopi" sive "Presbyteri" sive "Diaconi," etiam si quasi omnes sunt in gradu Sacrorum Ordinum Episcopi. Habent ecclesias "titulares" vocatas, in dioecesi Romae, quae exprimant munus eorum tamquam partem cleri Romae. Nominantur a papa per conclave, et creantur in consistorio ab eo vocato.

Cum bulla *postquam verus* die 3 Septembris 1586, Papa Sixtus V constituit maximum cardinalium numerum, id est septuaginta. Hic numerus primus anno 1958 a Papa Ioanne XXIII superatus est. Hodie maximus cardinalium numerus, qui papam eligere possunt, est centum viginti, sed saepe Papa Ioannes Paulus II hunc limitem excessit.

Cum littera apostolica *Ingravescentem Aetatem* die 21 Novembris anno 1970, Papa Paulus VI statuit:

:*II. Patres Cardinales, cum octogesimum aetatis annum conficiunt:
:*1) desinunt esse Membra Dicasteriorum Romanae Curiae ceterorumque Institutorum, quae in superiore articulo memorantur;*
:*2) ius amittunt Romanum Pontificem eligendi atque adeo etiam ius in Conclave ingrediendi. Si quis vero Cardinalis inter Conclave octogesimum aetatis annum compleat, iure Romanum Pontificem eligendi frui hac vice pergit.*

* Indicem cardinalium viventium
* Indicem cardinalium mortuorum
* *Cardinalis cardinalis*

## Nexus externi 
* Litera apostolica *Ingravescentem Aetatem''
* Cardinales qui Papam eligere possunt 
* Cardinales qui Papam eligere non possunt 
## Notae 

Categoria:Munera in Ecclesia
Derte

**Derte**  sive **Dorvatium** sive **Dorvantium** est flumen in Devonia situm, saepe pulcherrimum habitum. Ad flumen etiam oppidum Totenais hoc loco iacet quod ad locum accessus maris pertinet.

Ad flumen vinea est vulgo *Sharpham* qua vina alba, rufa et rubentia coluntur et ibi circumque venduntur.

Regina Victoria dixit Derte flumen Rhenum Britannicum esse.

## Notae 
Categoria:Devonia
Categoria:Flumina Angliae
Tinea (flumen)

**Tinea** flumen Devoniae est. Accessus maris usque ad Oppidum Novum Abbatiae vulgo *Newton Abbot*.

Ostium fluminis ad Tabam est aestuarium.

Categoria:Devonia
Categoria:Flumina Angliae
Curia Raetorum

[thumb|Despectus in urbem (anno [2006).]]
**Curia Raetorum** (Theodisce *Chur*; Romancice *Cuira*; Italiane *Coira*) est urbs 35373 incolarum (anno 2018) et pagi Grisoniae in Helvetia ac districtus Plessur caput.

## Historia 
Curia Raetorum est urbs antiqua, iam habitata ante circiter annum 3000 a.C.n.. Locus habitatus in pago Raetorum fuit. Urbs sub Romae dominatione fuit caput provinciae Raetiae primae. In Curia Raetorum, sedes episcopi Dioecesis Curiensis ab anno 450 collocatur. Olim Romanice, hodie Germanice, ibi loquitur. Per saecula, urbs fuit statio viae mercatoriae quae Imperium Germanicum Italiamque congiungebat.

## Ecclesia Catholica Romana 
Curia Raetorum est sedes episcopalis. Praesens episcopus est Iosephus Maria Bonnemain  (postremi decessores fuerunt Vitus Huonder, Amadeus Grab et Volfgangus Haas).

## Diaria 
In Curia Raetorum La Quotidiana editur, solum diurnum Helvetiae lingua Linguae Rhaeticae composita, quae anno 1997 conditum est.

## Nexus externi 
* Situs interretialis urbis proprius.

!
Exonia

**Exonia** (vulgo *Exeter*) est caput Devoniae. Ibi ecclesia cathedralis est. Ibi castra Romana erant et in urbe Romana etiam thermae. Nomen Romanum erat Isca (Exonia enim ad flumen Iscam iacet). Fuit burgus regni Occidentalium Saxonum. Ibi nundinae tenebantur ab anno circiter 900, mercatus autem ab anno 1130.

Ibi aeroportus est.

thumb|Ecclesia cathedralis Exoniensis
## Praeclari cives 
* Thomas Bodley, bibliothecarius et legatus, hic natus anno 1544
* Gulielmus Beniaminus Carpenter, medicus, hic natus anno 1813

## Liber de Wintonia 
[thumb|[Pons ferreus (Exonia)|Pons ferreus urbis Exoniae]]
In libro de Wintonia, anno 1086 confecto, initio partis de Devenescire sive Devonia ista de Exonia referuntur. Omne scriptum autem per notas scriptum est quamobrem infra conatum est textum integris verbis reddere.

IN CIVITATE EXONIA HABET REX CCC domus XV minus reddentes consuetudinem. Haec [civitas] reddit XVIII libra per annum. De his habet Balduinus vicecomes VI libras ad pensum, arsuras, Colvinus XII libras ad numerum in ministeriis Eddid reginae. In hac civitate sunt vastatae XLVIII domus postquam rex venit in Anglia. Haec civitas T.R.E. non geldabat nisi quando Londonia, Eboracum, Wintonia geldabant, hoc erat dimidium marka Argenti ad opus militum. Quando expeditio ibat per terram aut per mare serviebat haec civitas quantum V hidae terrae. Barnestapla ut Lideford, Totenais serviebant quantum ipsa civitas. Burgenses Exoniae urbis habent extra civitatem terram XII carucarum quae nullam consuetudinem reddit nisi ad ipsam civitatem.

## Notae 
## Bibliographia 
* ''Besleys' Illustrated hand book of Exeter, the cathedral, institutions, walks, rides, excursions, etc., etc.* Exoniae: Besley, 1880? Textus apud *Internet Archive* 
* Patrick W. Conner, *Anglo-Saxon Exeter: A Tenth-century Cultural History* (Woodbridge, 1993) 
* William Cotton, Henry Woollcombe, *Gleanings from the Municipal and Cathedral Records Relative to the History of the City of Exeter*. Exoniae: Townsend, 1877 Textus apud *Internet Archive*
* Shirley Woolmer, *A Concise Account of the City of Exeter: Its Neighbourhood, and Adjacent Watering Places*. Exoniae: E. Woolmer, 1811 Textus apud *Internet Archive*

; Numismatica
* J. Andrews, N. Shiel, W. Elston, *Exeter Coinage*. Exoniae, 1980
* Edward Besly, "The English Civil War mints at Truro and Exeter, 1642-1646" in *British Numismatic Journal'' vol. 62 (1992) pp. 102-153

## Nexus externi 
!
Categoria:Burgi Wessexiae
Categoria:Sedes episcopales Britanniae
Categoria:Loci habitati comitatus Devoniae
Categoria:Urbes monetariae
Dertmuta

**Dertmuta**, vulgo *Dartmouth*, oppidum Devoniae est ad Ostium Derte fluminis. Ibi nundinae tenebantur ab anno 1205, mercatus autem ab anno 1231.

## Ferrivia 
thumb|vicus Kingswear visus a Derstemuta
Derstemuta cum Pentone ferrivia a maioribus nobis tradita coniuncta est qua tramina machinis vectricibus vi vaporia actis vehuntur. Derstemuta stationem ferriviariam habebat, quae nunc caupona est, sed finis viae altera ripa in vico vulgo Kingswear est. Pontone opus est ad trans flumen eundum.

## Vicus Kingswear 
[thumb|"Gaudet tentamine virtus" - insigne [Domus publica (britannica)|cauponae]]
Contraria ripa vicus Kingswear situs est ubi ferrivia finit. Viatores etiam cum autocinetis pontonibus flumen traducuntur.

## Incolae notabiles 
* Thomas Newcomen inventor machinae atmosphaericae primae fortasse machinae vi vaporica propulsae

## Notae 
## Nexus externi 
## Bibliographia 
* "Dartmouth" in 
* "Dartmouth" in 

Categoria:Loci habitati comitatus Devoniae
Categoria:Portus maris Britannici
!
Totenais

**Totenais** (Anglice *Totnes*) est oppidum Devoniae. Ad flumen Derte iacet. Ibi nundinae tenebantur ex anno 979, mercatus autem ab anno 1130.
thumb|Darte flumen Totenais

A Torcaio usque ad Totenaim oppidum temporibus constitutis navigari potest, quae tempora accessui recessuique maris subiecta sunt.

Totenais cum Buffestra ferrivia a maioribus nobis tradita coniuncta est qua tramina machinis vectricibus vi vaporis propulsis vehantur. Haec est Societas Fiduciaria Ferriviaria Devoniensis Meridionalis.

## Historia mythica 
thumb|Saxum Bruti
Fama fert oppidum anno 1170 a. Chr. n. a Bruto nepoti herois Troiani Aeneae conditum esse. Is Brutus in eo saxo stetit quod hodie saxum Bruti vocatur. Postquam ex navi exivit in saxo consistitit et dixit:

"Hic sto, hic manebo.Vicum Totenaim vocabo."

(Nonnulli contendunt Brutum non Latine sed Anglice locutum esse:

"Here I stand, and here I rest. The town shall be called Totnes".)

Brutum sociosque omnium hominum primos Britanniam intravisse. Totenaim ergo veterrimum oppidum omnis Britanniae esse.

## Geographia 
Oppidum Totenais eo Derte fluminis loco conditum est, quem accessus maris cum maxime pertingit.

## Censu anno 1086 completo 
In libro de Wintonia (17,1) ista de Totenai referuntur. Omne autem scriptum per notas scriptum est quamobrem infra conatum est textum integris verbis reddere.

(17) TERRA IUDHEL DE TOTENAIS

Numero 1:

IUDHEL tenet de rege TOTENAIS burgum quod rex Eduuardus in dominio tenebat. Ibi sunt intra burgum C burgenses V minus, XV extra burgum terram laborantes. Inter omnes redduntur VIII libras ad numerum. Olim reddebant III libras ad pensum, arsuras.

Hoc burgum non geldat nisi quando Exonia geldat, tunc reddit XL denarios. Si expeditio vadit vel per terram vel per mare: inter Totenais, Barnestaple, Lideford tantum reddunt servitii quantum Exonia geldat.

(Numero 2:
Ipse Iudhel habet in Execestre [Exonia] unam domum quae T.R.E. reddebat VIII denarios de consuetudine.)

## Notae 
## Bibliographia 
* "Totnes (St. Mary)" in 
* "Totnes" in 

## Nexus externi
* museum

Categoria:Loci habitati comitatus Devoniae
Taba

thumb|Oppidum

**Taba** (-ae, f; vulgo *Teignmouth*) est oppidum Devoniae in Anglia. Ad ostium fluminis Tineae iacet. Ibi nundinae tenebantur ab anno 1220, mercatus autem ab anno 1253.

## Res gestae 
Anno 1690o Francogalli vicum invaserunt et omnes domus una excepta incendio absumerunt.

Bello Orbis Terrarum Altero Germani ob portum ex aeroplanis pyrobola in vicum iecerunt.

## Pinacotheca 

Image:Pub_sign_in_Teignmouth_-_malo_mori_quam_foedari.jpg|Insigne domus publicae: MALO MORI QUAM FEODARI (rectius FOEDARI)
Image:QuodVerumTutum.JPG|QUOD VERUM TUTUM

## Notae 
## Nexus externus 
## Bibliographia 
* "Teignmouth" in 
* "East Teignmouth" in 
* "West Teignmouth" in 

Categoria:Loci habitati comitatus Devoniae
Artemisia absinthium

[thumb|*Artemisia absinthium* inter [saxum|saxa crescit.]]
**Absinthium,** binomine ***Artemisia absinthium*** est herba amarissima, generi *Artemisiae* attributa, et elementum praecipuum infamis absinthii potionis. Etiam vino fit absinthiatum et spiritus absinthii.

 

## Bibliographia 
* ante 79 :  27.45-51
* 1601 : Carolus Clusius, *Rariorum plantarum historia* (Antverpiae) pp. 338-339
* 1753 : 

## Nexus externi 
!
Categoria:Aromata
Categoria:Artemisia
Categoria:Fruges Europae
Categoria:Plantae medicinales
Categoria:Species plantarum
Categoria:Taxa Linnaei
Categoria:Taxa 1753
Grenovicum

thumb|Collegium regale
**Grenovicum** diu fuit vicus comitatús Cantii prope Londinium. Ab anno 1900 usque ad 1965 fuit burgus metropolitanus sub comitatu Londiniensi. Ex hoc anno est locus principalis burgi maioris Grenovici, qui inter triginta burgos Londinii Maioris comprehenditur.

Grenovicum celebre est eo quia circulus meridianus, qui vicum usque ad annum 1884 transiebat, primarius meridianus Telluris factus est. (Antea meridianus Ferri in insula aderat.) Hoc consilium inter civitates Vasingtonoiae habitum est.

Medium oppidum vetus est Grenovici Situs Patrimonii Mundi, nomine *Grenovicum Maritimum.* In margine viridarii stat palatium Reginae domus appellatum.

## Pinacotheca 

Fasciculus:GeorgoSecundo.jpg|Inscriptio Georgio II regi dedicata
Fasciculus:NonIlliImperio.jpg|Basilica Tridentis: NON ILLI IMPERIUM scilicet Neptuno

Fasciculus:OtiaTutaGreenw.jpg|Insigne: OTIA TUTA
Fasciculus:ObservatoriumGreenw.jpg|Observatorium

Fasciculus:GreenwLat.jpg|Hospitale SANCTAE ET INDIVIDUAE TRINITATIS GRENWICI

## Notae 

Categoria:Burgi metropolitani Londinienses (1900–1965)
Categoria:Loci habitati comitatus Cantii
Categoria:Loci hereditatis mundialis in Britannia
Hendecasyllabus Phalaecius

**Hendecasyllabus Phalaecius** sive **Phalaecium** est versus ex undecim syllabis compositus, qui nomen accepit a Phalaeco quodam poëta qui ante Sappho et Anacreonta floruit. 

Schema hendecasyllabi hoc est:

 O O  — ∪ ∪ — ∪ — ∪ — ∪

(ubi — = syllaba longa, ∪ = brevis, O O = — —  aut — ∪ aut ∪ — ).  

De divisione metrica ambigitur, sed plurimis haec pedum divisio placere videtur:  

 spondeus (trochaeus, iambus) | dactylus | trochaeus | trochaeus | trochaeus

## De hendecasyllabi Phalaecii apud Graecos usu 
Fieri potest, ut poëta Atheniensis Callistratus sit, qui primus hoc versu usus est in carmine convivali anno fere 510 a.C.n. pancto in honorem Harmodii et Aristogitonis tyrannicidarum: 
  

Cratinus, comicus Atheniensis, saeculo V Phalaecio usus Pana salutavit: 

 

Apud tragicos hendecasyllabus Phalaecius interdum reperitur, sicut hic:

 

Etiam Theocritus et Callimachus interdum Phalaecio usi sunt. In statua quadam aenea Pisandro, poetae Rhodio saeculi VII a.C.n., dedicata hi versus hendecasyllabi Theocrito adscripti leguntur: 

 

## De hendecasyllaborum apud Romanos usu 
Hendecasyllabus Phalaecius in litteris Romanis ante primum saeculum a.C.n. non videtur reperi. Apud Varronem et Furium Bibaculum saepe invenitur. Ex Bibaculo hos sumamus versus hendecasyllabos: 

  

At Calvus et praesertim Catullus hendecasyllabis faverunt. De 60 carminibus polymetris Catullianis 43 consistunt e versibus hendecasyllabis, sicut iam carmen primum: 

 

Ex rebus Catulli hendecasyllabis tractatis evenit, ut ipsum verbum *hendecasyllabi* novam acciperet "nugarum" connotationem, ut etiam ex Cinnae,  Cornificii, Maecenatis fragmentis apparet. At Statius hendecasyllabis utitur etiam ad graves res tractandas.

## De aliis hendecasyllabi formis 
Alia forma hendecasyllabica est Sapphica, quae it

 - v | - v | - v v | - v | - -

hac in forma, secundus pes quoque potest spondeus esse.

Exempla hendecasyllaborum versus Latinorum sunt Catulli 7 et 10. Illud metrum imitati sunt poetae Anglici, praecipue Tennyson et Swinbburne. Anglice, autem, longa et breve syllaba non utitur, sed ictu et non ictu, quamquam Tennyson res quantitativas metri retinuit:

 O you chorus of indolent reviewers,
 Irresponsible, indolent reviewers,
 Look, I come to the test, a tiny poem
 All composed in a metre of Catullus,
 All in quantity, careful of my motion,
 Like the skater on ice that hardly bears him,
 Lest I fall unawares before the people,
 Waking laughter in indolent reviewers. . . .
   (de "Hendecasyllabics")

Haec forma non permisci cum hendecasyllabis Italicis debeat.

## Notae 
## Bibliographia 
* Gow & Page = *The Greek Anthology Hellenistic Epigrams*. Ed. by Andrew Sydenham Farrar Gow & Denys Lionel Page. Cambridge: Cambridge University Press, 1965.
* Hutchinson, G.O. (2003) The Catullan Corpus, Greek Epigram, and the Poetry of Objects. *Classical Quarterly* 53 (#1): 206-221.
* Morel = *Fragmenta poetarum latinorum epicorum et lyricorum praeter Ennium et Lucilium.* Post Aemilium Baehrens iterum ed. Willy Morel. Lipsiae: Teubner, 1927. (Bibliotheca scriptorum Graecorum et Romanorum Teubneriana.)

Categoria:Versus
Signum crucis

**Signum crucis** symbolum est quo  Catholici et Orthodoxi incipere preces et alios ritus liturgicos utuntur.  Primo caput, tum pectus, deinde umeri tanguntur.  Hoc formam crucis, symbolum sacrifici Iesus Christi, format.

Haec verba sunt:
:*In nomine Patris*
:*et Filii*
:*et Spiritus Sancti*
:*Amen.*

## Nexus interni
* Schisma Ecclesiae Russicae
* Via Crucis

Categoria:Preces Christianae
Categoria:Sacramentalia
Buckfastleigh

thumb|Via principalis Buckfastleigh
**Buckfastleigh** (ad pede litterarum "silva Buffestrae") est oppidum Devoniae quod iacet ad finem ferriviae quae Totenai incipit. Ibi nundinae tenebantur ab anno 1353, mercatus autem ab anno 1460. Intra limites huius oppidi cavernae nonnullae latent, intra quas spelunca Joint Mitnor.

Ad vicum Buffestram haud longe distantem abbatia Ordinis Cisterciensis catholica olim stetit, quae saeculo XIX de novo condita est. Hodie ad ordinem Benedictinorum pertinet. Qua re abbatia coniuncta est cum aliis monasteriis Benedictinorum.

Viatores a Totenai ferrivia pervetere ad Buckfastleigh adventi a statione ferriviaria pervetere coenautocineto iter ad oppidum et abbatiam persequi possunt, quod coenautocinetum inter abbatiam et stationem huc illuc currit.

## Notae 
## Bibliographia 
* "Buckfastleigh (Holy Trinity)" in 
* "Buckfastleigh" in 

## Nexus externi 
* 
* "Buckfastleigh" apud *GenUKI*

## Statio ferriviaria 

Image:EndstatBuckf.JPG|statio
Image:DampflokBuckf.JPG|machina vectrix vaporaria

Categoria:Loci habitati comitatus Devoniae
Categoria:Buffestra
Katovicum

thumb|”Altus”
**Katovicum** sive *Catovicia*  (Lingua Polonica *Katowice* (audire katɔ'vʲitsɛ pronuntiatum; Lingua Germanica *Kattowitz*) est civitas in Polonia. Oppidum ad meridionalem partem Poloniae spectat. Situm est et in regione antiquitus Silesia appellata et ad flumina Kłodnica et Rawa. Anno 1865 ius urbis datum est. Inter annum 1954 et 1956 Katovicum Polonice *Stalinogród* appellatum est quod civitatem "Iosephi Stalin" sive Stalinopolem dicere vult. Illi hoc nomen dederunt qui partes sequntur quibus aequatio bonorum agatur. Circa 315 milia incolarum ibi sunt. Magister civitatis est Marcin Krupa. Perlonge Germani hic regnabant, cum oppidum pars Germaniae fuisset usque ad annum 1918 sive usque ad finem Orbis Terrarum Belli Primi. Ibi parvus aeroportus est vulgo *Airport Muchowiec* nomine. Et novae et veteres aedes Katovici sunt. Oppidum celebs erat officinis ferrariis atque fodinis carbonariis.

Katovicum etiam est sedes Archidioecesis Katovicensis et palatinatus Silesiae urbs capitalis. 

## Nomina Polonica oppidi partium 
thumb|left|300px|Partes oppidi Katovici

## Incolae noti 
[thumb|200px|left|Katowice, [Museum Silesiae]]
*  Gulielmus Fritsch (1901 - 1973), actor Theodiscus
* Iohannes Bellmer, vulgo Hans, photographus surrealista
* Henricus M. Broder, vulgo Henryk, diurnarius
* Maria Goeppert-Mayer
* Curtius Goldstein, vulgo Kurt, neurologist
* Georgius Kukuczka 
* Casimirus Kutz, vulgo Kazimierz 
* Franciscus Leopold Neumann, vulgo Franz 

## Communium coniunctio 
* Salzgitter (Saxonia Inferior)

## Notae 
* 

## Nexus externi 
* Consilium municipale Katovici
* Societates mercatoriae et negotia Katovici
* Katovicum Silesiae
* A webcam view of Katowice
* deversoria Katovici
* commeatus publicus Katovici
* Aeropuerto de Katovici


Categoria:Loci habitati Silesiae
Callaum

[thumb|300px|[Tabula geographica antiqua Callai.]]
**Callaum** (Hispanice '''') est urbs in conurbatione Limae sita et portus principalis Peruviae. Eosdem fines habet ac regio et provincia Callauensis. Censu anno 2017 facto, 994&thinsp;494 incolas habuit. Anno 1537 conditum est.

## Notae 
## Nexus externi 
* Administrationis paginae interretialis

Categoria:Loci habitati Peruviae
Categoria:Lima
Categoria:Regiones urbium
Oclahoma

**Oclahoma** sive **Oklahoma** est foederalis Civitatum Foederatarum Americae civitas. Sententia eius est *"Labor omnia vincit."*

## Notae
Sedes Titularis Bethleem

[thumb|Imago [Bethleem anno 1894 facta cum peregrinis (imago a Karl Oenike)]]

**Bethleem** (nomen de curia: *Bethleemitan(us)*) est Sanctae Romanae Ecclesiae sedes episcopalis titularis.

Ex Terra Sancta ab milites Saracenorum expulsi, episcopi Bethleemitani residentiam suam in Hospitium Pantenorium (Francogallice: *de Panténor*), in Clamiciaco Francogallice: *Clamecy*) in ducatu Burgundiae situm, transferrabant et de Sede Apostolica iurisdictionem ab Nivernensi episcopo exemptam impetrabant. In cursu persecutionum clericorum S. Romanae Ecclesiae in Seditione Gallica iurisdictio exempta episcopi Bethlehemitani, sede titulari vacante, suppressa est. Ab anno 1840 usque ad 1987, titulus episcopi Bethlehemitani abbates "nullius dioecesis" S. Mauritii Agaunensis in Helvetia frequenter ornabat.

## Tabula episcoporum titularium (ab anno 1840) 
* *Stephanus-Bartholomæus **Bagnoud**, C.R.A.*, 3.7.1840 – 2.11.1888 †
* *Joseph **Paccolat**, C.R.A.*, 5.2.1889 – 4.4.1909 †
* *Joseph-Æmilius **Abbet**, C.R.A.*, 24.7.1909 – 3.8.1914 †
* *Joseph-Tobia **Mariétan**, C.R.A.*, 15.10.1914 – 8.2.1931 (ad sedem titularem Agathopolitanam translatus), die 10.1.1943 †
* *Bernardus Alexis **Burquier**, C.R.A.*, 22.8.1932 – 30.3.1943 †
* *Ludovicus Severinus **Haller**, C.R.A.*, 26.6.1943 – 17.7.1987 †

## Nexus externus 
* 

Categoria:Bethleem
Categoria:Sedes episcopales titulares
Solodurum (urbs)

thumb|300px|Fines Solodurii

**Solodurum** est urbs Helvetica 16&thinsp;777 incolarum (anno 2018) ac caput rei publicae et cantonis eiusdem nominis, qui hodie Germanice *Solothurn* appellatur.

Abrinca flumen Solodurum percurrit.

## De cultura 
Soloduri quotannis mense Ianuario clarae feriae cinematographiae celebrantur.

thumb|left|Turris horologii media urbe sita

## Notae 
* Sanctus Ursus

!
Berna (discretiva)

**Berna** haec dissimilia significat:

#**Berna** urbs et caput Helvetiae est, vide Berna (urbs).
#**Berna ** est quoque pagus, cuius caput urbs Berna est, vide Berna (pagus).
Basilea (discretiva)

**Basilia** haec dissimilia significat:

# **Basilia** urbs in Helvetia est, vide apud Basilia (urbs).
#**Basilia ** quoque pagus Helvetiae est, vide apud Basilia (pagus).

* Basilia (discretiva)
Abbatis cella (urbs)

thumb|right|Tabernae in Abbatis cella 
thumb|Hetelingae collocatio

**Abbatis cella** (seu *~ zella, Abbacella, Appacella, Appencellense seu Appolitanense monst.*) oppidum 5 751 incolarum (anno 2007) in Helvetia est. Area 18.22 km² est. Abbatis cella pagi Abbatis Cellae interioris caput est.

Asteroides 1768 Appenzella in eius honorem nominatus est.
## Nexus externi 
*  

Categoria:Municipia Helvetiae
Archidioecesis Katovicensis

**Archidioecesis Katovicensis** (Polonice *Archidiecezja katowicka*) ad partem orientalem Silesiae Superioris in Polonia spectat. Die 7 Novembris 1922 regio circum Katovicum sita Poloniae adiuncta et ab archidioecesi Vratslaviensi separata est. Primum die 17 Decembris 1922 administer apostolicus papae subiectus institutus est, deinde die 28 Octobris 1925 litteris Pii Papae XI apostolicis *Vixdum Poloniae Unitas* nominatis dioecesis Katovicensis nova condita est. Primus episcopus fuit Augustus Hlond in dioecesi quae ex hoc tempore suffraganea archidioecesi Cracoviensi erat.

Die 25 Martii 1992 ex dioecesi reformatione dioecesium Polonarum archidioecesis facta est. Reformatio dioecesium facta est secundum litteras apostolicas Ioannis Pauli Papae II *Totus tuus Poloniae populus* nominatas. Ex quo tempore nova Archidioecesis Katovicensis provincia ecclesiae est, cui dioeceses Glivicensis et Opoliensis suffraganeae sunt. Haec provincia Katovicensis ita formata extenditur per totam pristinam Silesiam Superiorem. In archidioecesi 2,6 miliones hominum habitant et archiepiscopus sive Metropolitanus Damianus Zimon (anno 2005) est. Ecclesia capitalis dioecesis est Ecclesia Cathedralis Trium Regum Katovici.

## Extentio archidioecesis 
Illa circula regionalia et oppida circulo libera ad archidioecesim Katovicensem pertinent: 
*Katovicum
*Ruda Śląska
*Chorzów
*Świętochłowice
*Piekary Śląskie
*Siemianowice Śląskie
*Tychy
*Powiat Będziński
*Rybnik
*Powiat Wodzisławski
*Powiat Bieruńsko-Lędziński
*Żory
*Powiat Pszczyński
*Powiat Mikołowski
*Rybnik
*Powiat Rybnicki
*Jastrzębie Zdrój

## Episcopi et Archiepiscopi usque ab anno 1925 
*Augustus Hlond (1925 - 1926)
*Arkadius Lisiecki (1926 - 1930)
*Stanislaw Adamski (1930 - 1967)
*Herbertus Bednorz (1967 - 1985)
*Damianus Zimon (1985, ab anno 1992 archiepiscopus)

## Nexus externi 
* Pagina archidioecesis
* 

Katovicensis
Categoria:Katovicum
Rolandus (nomen)

**Rolandus**, sive **Rowlandus** sive **Rohelendus**

*Rolande* est nomen femininum; exempli gratia, Rolande Falcinelli.

## Homines 
* Rolandus, dux militaris Francorum
* Rolandus Bloom
* Rolandus Bonaparte
* Rolandus Burris
* Rolandus Claus
* Rolandus Joffé
* Rolandus Koch
* Orlandus Lassus
* Orlandus Patterson
* Orlandus Quevedo
* Rolandus Ioannes Wiley

## Notae 
*Ronaldus

## Nexus externus 
* http://www.rolande.de/  

Categoria:Praenomina masculina
Sanctogallum (urbs)

[thumb|[Monasterium Principale Sancti Galli.]]

**Sanctogallum** est urbs Helvetica 72'642 incolarum (anno 2009) atque caput cantonis sive pagi sive circulus electoralis eiusdem nominis. Theodisce *St. Gallen* nominatur.

thumb|Requies Sancti Galli: Haec requies mea in saeculum saeculi hic habitabo quoniam elegi eam (Psalmus 132,14).

Sanctogallum est sedes episcopi Dioecesis Sancti Galli. Sunt multi, qui Sangallense coenobium visitent. Pristinum monasterium Benedictinum a sacerdote Otmaro genere Alemannorum circa annum 720 fundatum praeclarum est ob ecclesiam bibliothecamque, ubi inter alia praeclara descriptio exemplaris monasterii aedificandi asservata est. 
## Incolae noti
*Alphonsus Matejka, lingarum artificiosarum fautor

* Monasterium Principale Sancti Galli

## Nexus externi 
* Descriptio monasterii, quae in bibliotheca Sangallensi est

## Notae 

!
Orlandus Lassus

thumb|Orlandus Lassus.
[thumb|*Resonet in laudibus,* [carmen polyphonicum Orlandi Lassi.]]
**Orlandus Lassus** (natus 1530 vel 1532; mortuus Monaci 14 Iunii 1594) fuit compositor Flamencus scholae musicalis Romanae, notus compositionibus madrigalium.

## Nexus externi 
* 

Categoria:Mortui 1594
Categoria:Nati 1530
Categoria:Compositores
Categoria:Compositores madrigalium
Categoria:Incolae Belgicae
Littera s longa

thumb|rotunda littera s et longa littera s
**Littera s longa** medio aevo inventa est. Medio aevo non solum litterae maiusculae (sive grandes) et minusculae (sive minutae) sed etiam multae aliae notae et litterae inveniebantur ut manuscripta breviora fierent et pergamento parceretur. Confer exempli gratia librum de Wintonia. 

Ita non solum littera s rotunda sed etiam littera s longa in usu erat. Ductus s longae similis ductui litterae f minusculae est sed sine linea transversali vel cum dimidia tantum parte lineae transversalis.

In textibus lingua Latina scriptis s rotunda ad finem verborum et s longa in mediis verbis collocabatur. Simili modo litterae s collocabantur in textibus aliis linguis scriptis. Cum aetate renascentis antiquitatis litterae antiquae Romanae loco litterarum fractarum ut dicuntur medii aevi de novo in usu receptae essent primum iuxta litteram s rotundam etiam s longa in textibus litteris antiquis scriptis in usu erant. Deinde autem usque ab saeculo XVIII in multis terris litterae s longae in usu esse desinebant. 
[thumb|left|tabula Latina in [ecclesia cathedrali Exoniae]]
In aliis terris autem exempli gratia in Germania litterae fractae mediaevales protinus una cum littera s longa iuxta litteras antiquas revocatas ut ita dicam in usu erant. 
[thumb|250px|textus Anglicus [Exoniae]]
Usus litterae s longae in Germanice scriptis paululum alius est quam in scriptis aliarum linguarum. Cum saepe enim e contrario verborum aliorum linguarum verba Germanica ex pluribus verbis constent littera s longa in Germanice scriptis etiam in medio verbo collocari potest sin ita finem verbi quod pars maioris verbi est significat. Quamobrem etiam hodie quod littera s longa auxilium legendi fuisset nonnulli dolent quod in Germania non solum litterae fractae sed etiam littera s longa non iam in usu est. 

In multis terris etiam nunc nonnumquam litterae fractae ad textus scribendos conferuntur sin exempli gratia quid belle scribi debet. Rare quidem littera s longa adhibetur. In Germania tantum in omnibus litteris fractis scriptis littera s longa adhibebatur, sed usus huius litterae etiam hic plus plusque etiam in textibus litteris fractis scriptis in usu esse desinit. 

Sed etiam nunc observator attentus in Germania multa scripta cum littera s longa videbit. Etiam in aliis terris scripta veteriora cum littera s longa inveni possunt. 

[thumb|250px|[litterae gothicae Moguntiaci]]
Anno 1685, Godefridus Guilielmus Leibnitius hanc litteram ut *summa* de integrali usus est.

## Nexus externi 
* Hoefler & Frere-Jones Hic computatris litterae etiam veteres cum littera s longa emi possunt (Anglice).
* Delbanco Hic computatris litterae veteres cum littera s longa emi possunt (Germanice).
* "Romana" – Hic computatris litterae veteres cum littera s longa emi possunt (Germanice).
* Hoc in NOMENCLATORE littera s longa adhibetur.

S
Solodurum (pagus)

thumb|200px|left|Collocatio pagi in Helvetia

**Solodurum** (Germanice: *Solothurn*) est pagus in Confoederatione Helvetica inter septemtriones et occasum solis spectans, cuius caput est Solodurum urbs.

Soloduro sunt hi finitimi pagi atque civitates: Berna, Argovia, Pagus Basilia rus, Iura, Franciaque.

## Sermo publicus 
Incolae pagi Soloduri linguam Theodiscam loquuntur.

## Religio 
* Catholici Romani (43,49 %)
* Veteres Catholici (0,77%)
* Musulmani (5.39 %)
* Iudaei (0.04 %)
* Orthodoxi (1,46 %)
* Protestantes (31,22 %)
* sine religione (13,61 %)

## Circuli 
Decem sunt pagi Soloduri circuli:

* Bucheggberg 
* Dorneck 
* Gäu 
* Gösgen 
* Lebern 
* Olten 
* Solodurum 
* Thal 
* Thierstenium 
* Wasseramt

## Nexus externus 
## Notae 
140px|thumb|left|Terminus pagi supra collem Geissflue

(Fons:helveticus census anni 2000)

Categoria:Iura Mons
Categoria:Pagi Helvetiae
Categoria:Salodurum
Maggia

**Maggia**:

# **Maggia** flumen in pagi Ticinum Ticini est, vide Maggia (flumen).
# **Maggia** quoque Helvetiae et Ticinum Ticini parvi vici est, vide Maggia (vicus).
Pulliacum

**Pulliacum** est nomen duorum municipiorum Helvetiae:

*Pulacha, pago Turicensis, germanice Bülach.
*Pulliacum (Pagus Valdensis), francogallice Pully.
Anima Christi

***Anima Christi*** est oratio ad Iesum, ad contemplationem et commemorationem eucharistiae, baptismum, passionemque Iesu. Probabiliter scripta est saeculo quarto decimo, fortasse a Ioanne Papa XXII. In Missali Romano, prex gratiae post missam est.

Verba orationis:
:Anima Christi, sanctifica me.
:Corpus Christi, salva me.
:Sanguis Christi, inebria me.
:Aqua lateris Christi, lava me.
:Passio Christi, conforta me.
:O bone Jesu, exaudi me.
:Intra tua vulnera absconde me.
:Ne permittas me separari a te.
:Ab hoste maligno defende me.
:In hora mortis meae voca me.
:Et iube me venire ad te,
:Ut cum Sanctis tuis laudem te.
:In saecula saeculorum.
:Amen

## Nexus externi
* *Anima Christi* in *hymnary.org*
* *Anima Christi* in *Catholic Prayers*

Categoria:Hymni Christiani
Categoria:Preces Christianae
Mesericum

thumb|right|Situs Meserici in Polonia

**Mesericum** (Polonice *Międzyrzec Podlaski*, Germanice *Meseritz*) est urbs circiter 17'100 (anno 2014) incolarum in Podlachia Inferiori (in palatinatu Lublinensi Poloniae).

Haec urbs anno 1477 condita est.

[thumb|left|Ecclesia sancti [Nicolaus Myrensis|Nicolai]]

## Nexus externi 
* Pagina officialis

Categoria:Urbes Poloniae
Categoria:Condita 1477
Urania (pagus)

**Urania** (Theodisce: *Uri*) est pagus Helvetiae. Urania in media Helvetia sita est.

Uraniae finitimi pagi sunt: Valesia, Berna, Subsilvania superior et Inferior, Suitia, Glarona, Grisonia et Ticinum.
thumb|left|Collocatio pagi in Helvetia

## Sermo publicus 
Incolae Uraniae Theodisce loquuntur.

## Religio 
Incolae Uraniae magna ex parte se Catholicos esse profitentur.

## Historia 
Anno 1291 Urania cum pagis Suitiae et Subsilvaniae Confoederationem Helveticam constituerunt.

* Burgilla
* Cuniculus Ferriviae Montis Sancti Godehardi novus
* Hospicium
* Protocampus

## Nexus externus 
## Nota 
Categoria:Pagi Helvetiae
Categoria:Urania (pagus)
Urania (Musa)

[thumb|[Clio et Urania tessellis pictae e pavimento in oppido Vichten sito]]
[thumb|Urania a [Simon Vouet|Simone Vouet picta]]
**Urania** (Graece: '''') in mythologia Graeca est musa astronomiae.

## Nexus externus 
Categoria:Astronomia
Categoria:Musae
Subsilvania

**Subsilvania** (Theod. *Unterwalden*) est pagus Helvetiae. In duos semipagos divisus est. Hi semipagi sunt:

# **Subsilvania superior**, cuius caput Sarnicum (germanice *Sarnen*) est.
# **Subsilvania inferior**, cuius caput Stans est.

## Nexus externi
Categoria:Pagi Helvetiae